El Mercat Municipal de Paterna acull la parada d’artesania del Patronat Francisco Esteve
02/12/2015

# El Mercat Municipal de Paterna acull la parada d’artesania del Patronat Francisco Esteve

[![La regidora de Comerç, Eva Pérez durant la seua visita al lloc d'artesania del Patronat Francisco Esteve en el Mercat Municipa](/images/noticias/2015/12/puesto-mercado-esteve.jpg)](/images/noticias/2015/12/puesto-mercado-esteve.jpg)

02.12.2015

La regidora de Comerç de l’Ajuntament de Paterna, Eva Pérez, ha inaugurat hui este espai en què es venen els productes que els més de 150 alumnes del Patronat elaboren durant l’any

Per quart any consecutiu, els usuaris del Centre Ocupacional del Patronat Francisco Esteve han inaugurat hui la parada d’artesania que, amb motiu del Nadal, instal•len en el Mercat Municipal de Paterna per a vendre els productes que elaboren durant l’any.

Darrere d’un mostrador ple d’elements de decoració nadalenca com targetes, imants, betlems, calendaris o arbres de Nadal, tres alumnes es van rotant els dimarts i els divendres de cada setmana per a recaptar fons amb la venda dels elements artesanals que realitzen els més de 160 usuaris d’este centre.

La regidora de Comerç, Eva Pérez, s’ha acostat fins al Mercat per a donar la benvinguda als alumnes, monitors i familiars dels membres del Patronat i agrair-los el treball, la dedicació i la il•lusió amb què elaboren els productes i amb la que els venen.

“Esta parada constitueix una excel•lent oportunitat tant per a difondre i promocionar el treball que realitzen els alumnes d’este centre com per a sensibilitzar els paterners i paterneres sobre les necessitats especials d’este col•lectiu de persones i sobre l’excel•lent labor social que es du a terme des del Patronat”, ha destacat Eva Pérez alhora que ha puntualitzat que “qualsevol ingrés extra és d’enorme utilitat per a esta fundació”.